Emily Blunt

{{Näyttelijä
 | nimi               = Emily Blunt
 | kuva               = Emily Blunt at 2026 Golden Globes 01 (cropped).jpg
 | kuvankoko          = 
 | kuvateksti         = Emily Blunt vuoden 2026 Golden Globe -gaalassa.
 | koko nimi          = Emily Olivia Laura Blunt
 | syntymäaika        = 
 | syntymäpaikka      = Lontoo, Englanti, Yhdistynyt kuningaskunta
 | aktiivisena        = 2003−
 | kuolinaika         = 
 | kuolinpaikka       = 
 | ammatti            = näyttelijä
 | puoliso            = 
 | lapset             = 2
 | allekirjoitus      = -
 | kotisivu           = -
 | merkittävät roolit = 
 | palkinnot          = {{Lista|
 Parhaan nais­sivu­osan Golden Globe
 2007 Gideonin naiset
 Parhaan nais­sivu­osan SAG
 2018 Hiljainen paikka
}}
 | imdb               = 1289434
 | elonet             = 1349004
 | amg                = 
 | tietokanta-os      = 
 | tietok-nimi        = 
}}Emily Olivia Laura Blunt' (s. 23. helmikuuta 1983 Lontoo) on englantilais-yhdysvaltalainen Golden Globe -palkittu näyttelijä. Hänet tunnetaan muun muassa rooleistaan elo­kuvissa My Summer of Love (2004), Paholainen pukeutuu Pradaan (2006), Nuori Victoria (2009), Sicario (2015), Hiljainen paikka (2018) ja Oppenheimer (2023). 

Blunt on ollut Golden Globen lisäksi ehdolla muun muassa Oscar- ja Bafta- saajaksi. Hänet palkittiin parhaan nais­sivu­osan SAG-palkinolla Hiljaisesta paikasta (2018), jonka ohjasi hänen avio­miehensä John Krasinski.

 Varhaiselämä 

Blunt on toinen neljästä sisaruksesta. Hänen isänsä on asianajaja ja äitinsä opettaja, joka nuorena näytteli myös televisiossa ja teatterissa. Blunt harrasti lapsena laulamista, sellon­soittoa ja ratsastusta. Hän kärsi änkytyksestä, mutta koulunäytelmät auttoivat korjaamaan ongelman ja hänelle syntyi kiinnostus näyttelemiseen. Aikuisuuteen mennessä hän pääsi änkytyksestä eroon lähes kokonaan. Blunt aloitti 16-vuotiaana opinnot esittävien taiteiden koulussa Hurtwood Housessa. Agentti otti Bluntin palkkalistoilleen nähtyään hänet Edinburgh Festival Fringessa esitetyssä koulunäytelmässä. Blunt suoritti tutkintonsa loppuun ja alkoi käydä koekuvauksissa.

 Ura 

pienois|vasen|pysty|Emily Blunt vuoden 2007 Bafta-gaalassa.
Bluntin ensimmäinen näyttämörooli oli vuonna 2001 West End -näytelmässä The Royal Family, ja seuraavana vuonna hän näytteli Chichester-festivaaleilla Romeon ja Julian Juliaa. Bluntin ensimmäinen televisio­rooli oli vuonna 2003 sarjassa Boudica. Elo­kuva­läpi­murtonsa hän teki vuonna 2004 roolissaan elo­kuvassa My Summer of Love. Blunt näytteli siinä nuorta lesboa, ja hän sai kiitosta suorituksensa vivahteikkuudesta ja herkkyydestä. Blunt palkittiin televisioelokuvasta Gideonin naiset (2006) parhaan naissivuosan Golden Globella.

Blunt oli mukana draama­komedia­elo­kuvassa Paholainen pukeutuu Pradaan (2006), joka perustuu Lauren Weisbergerin saman­nimiseen romaaniin vuodelta 2003. Elokuva oli kansain­välinen arvostelu- ja lippu­tulo­menestys tuottaen maailman­laajuisesti yli 326 miljoonaa dollaria. Blunt sai roolistaan parhaan nais­sivu­osan Golden Globe- ja Bafta-ehdokkuudet.

Blunt teki Paholainen pukeutuu Pradan jälkeen useita sivurooleja, kuten elokuvissa Jane Austen -lukupiiri (2007) ja Charlie Wilsonin sota (2007). Blunt ja Amy Adams näyttelivät mustassa komediassa Sunshine Cleaning sisaruksia, jotka perustavat rikospaikkasiivousta tekevän yrityksen. Blunt näytteli kuningatar Viktoriaa elo­kuvassa Nuori Victoria (2009). Hän sai roolistaan parhaan nais­pää­osan Golden Globe -ehdokkuuden. Sen kautta Blunt vakuutti myös kyvistään olla elokuvan päähenkilönä.Nuoren Victorian jälkeen Blunt sai pääroolin draamakomediasta Rakkaudesta, unelmista ja kaloista (2011), mistä hän oli ehdolla parhaan musikaali- tai komediaelokuvan naispääosan Golden Globeen. Hän myös ääninäytteli animaation Gnomeo & Julia (2011) naissankaria ja toisti kyseisen roolin myös jatko-osassa Mestarietsivä Sherlock Gnomes (2018). Blunt oli myös mukana aikamatkustusta käsittelevässä jännityselokuvassa Looper ja saman aiheen toimintaelokuvassa Edge of Tomorrow (2014). Vuonna 2014 Blunt näytteli myös leipurin vaimoa Rob Marshallin ohjaamassa musikaali­elo­kuvassa Into the Woods, josta Blunt sai toisen parhaan komedia- tai musikaalielokuvan nais­pää­osan Golden Globe -ehdokkuuden. Rikosdraamassa Sicario Blunt oli puolestaan FBI-agentti. 

Blunt oli pääosassa jännitys­elo­kuvassa Nainen junassa (2016), joka perustuu Paula Hawkinsin saman­nimiseen romaaniin. Blunt sai roolistaan parhaan nais­pääo­san Bafta- ja SAG-ehdokkuudet. Vuonna 2017 hän teki kaksi ääniroolia, My Little Pony: Elokuva ja Taikasirkus.

Blunt näytteli pääosa miehensä John Krasinskin ohjaamassa kauhuelokuvassa Hiljainen paikka (2018). Siinä maailman oli vallannut hirviöt, jotka tappavat pienestäkin äänestä. Blunt sai roolistaan SAG-palkinnon, ja hän oli mukana myös sen jatko-osassa Hiljainen paikka: Osa 2 (2020). Blunt näytteli Maija Poppasta 2018 ensi-iltansa saaneessa elo­kuvassa Maija Poppasen paluu. Rob Marshall ohjasi musikaalin, joka on jatko-osa vuoden 1964 elo­kuvalle Maija Poppanen. Muissa rooleissa olivat muun muassa Lin-Manuel Miranda ja Meryl Streep.

Bluntin seuraavia elokuvia olivat draamakomedia Wild Mountain Thyme (2020) ja huvipuistolaitteseen perustunut toimintakomedia Jungle Cruise (2021). Bluntin hahmo minisarjassa The English oli puolestaan kostoa 1890-luvun villissä lännessä etsivä brittiläinen aristokraatti. Elämäkertaelokuvassa Oppenheimer Blunt näyttelee Robert Oppenheimerin vaimoa Kittyä. Blunt sai Oppenheimerista uransa ensimmäisen Oscar-ehdokkuuden, kun hänet nimettiin ehdokkaaksi parhaasta naissivuosasta. Blunt oli elokuvasta ehdolla myös Baftaan, Golden Globeen ja SAG-palkintoon.

Seuraavaksi Blunt tähditti toimintakomediaa The Fall Guy (2024) yhdessä Ryan Goslingin kanssa, sekä elämäkerrallista urheiludraamaa The Smashing Machine (2025) yhdessä Dwayne Johnsonin kanssa. Jälkimmäisestä Blunt sai Golden Globe -ehdokkuuden. Hän tulee myös uusimaan Emily Charltonin roolinsa elokuvassa Paholainen pukeutuu Pradaan 2 (2026) ja näyttelemään pääroolia Steven Spielbergin tieteiselokuvassa Disclosure Day (2026).

 Yksityiselämä 

pienois|pysty|Emily Blunt miehensä John Krasinskin kanssa vuonna 2013.
Blunt seurusteli 2005–2008 laulaja Michael Bublén kanssa, ja hän myös esiintyi tämän vuonna 2007 julkaistun albumin Call Me Irresponsible'' kappaleella ”Me and Mrs. Jones”.

Blunt on ollut naimisissa näyttelijä John Krasinskin kanssa vuodesta 2010 ja heillä on vuosina 2014 ja 2016 syntyneet tyttäret.

 Filmografia 

 Elokuvat Vuosi Nimi Rooli 2003  Kuningatar soturi (Boudica)  Isolda Henrik VIII (Henry VIII)  Katariina Howard 2004  My Summer of Love  Tamsin 2005  The Strange Case of Sherlock Holmes & Arthur Conan Doyle  Jean Leckie Gideonin naiset (Gideon’s Daughter)  Natasha 2006  Paholainen pukeutuu Pradaan (The Devil Wears Prada)  Emily Charlton Irresistible  Mara 2007  Wind Chill  Tyttö Dan in Real Life  Ruthie Draper Charlie Wilsonin sota (Charlie Wilson’s War)  Jane Liddle Jane Austen -lukupiiri (The Jane Austen Book Club)  Prudie 2008  Mahtava Buck Howard (The Great Buck Howard)  Valerie Brennan 2009  Nuori Victoria (The Young Victoria)  kuningatar Viktoria Sunshine Cleaning  Norah Lorkowski 2010  Wild Target  Rose The Wolfman  Gwen Conliffe Gulliverin matkat (Gulliver’s Travels)  prinsessa Mary 2011  Gnomeo & Julia  Juliet  Kohtalon valvojat (The Adjustment Bureau)  Elise Sellas The Muppets  Miss Piggyn vastaan­otto­virkailija 2012  Viiden vuoden kihlaus (The Five-Year Engagement)  Violet Barnes Rakkaudesta, unelmista ja kaloista (Salmon Fishing in the Yemen)  Harriet Chetwode-Talbot Your Sister’s Sister  Iris Looper  Sara 2013  Arthur Newman  Michaela / Charlotte Fitzgerald 2014  Tuuli nousee (Kaze Tachinu)  Naoko Satomi  Edge of Tomorrow  Rita Vrataski Into the Woods  leipurin vaimo 2015  Sicario  Kate Macer 2016  Metsästäjä ja talvinen taistelu (The Huntsman: Winter’s War)  Freya Nainen junassa (The Girl on the Train)  Rachel Watson 2017  Animal Crackers  Zoe Huntington  2018  Mestarietsivä Sherlock Gnomes  Julia  Maija Poppasen paluu (Mary Poppins Returns)  Maija Poppanen Hiljainen paikka (A Quiet Place)  Evelyn Abbott 2020  Hiljainen paikka: Osa 2 (A Quiet Place Part II) Wild Mountain Thyme  Rosemary Muldoon 2021  Jungle Cruise  Lily Houghton 2023  Oppenheimer  Katherine ”Kitty” Oppenheimer Pain Hustlers  Liza Drake  2024  The Fall Guy  Jody Moreno IF – Ihmeelliset frendit  Yksisarvinen  2025  The Smashing Machine  Dawn Staples 2026  Paholainen pukeutuu Pradaan 2 (The Devil Wears Prada 2)  Emily Charlton Disclosure Day  TBA

 Televisio Vuosi Sarja Rooli Jakso 2003  Foylen sota  Lucy Markham  ”War Games” 2004  Hercule Poirot  Linnet Ridgeway  ”Kuolema Niilillä” 2005  Empire  Camane  6-osainen minisarja 2009  Simpsonit (The Simpsons)  Juliet   ”Lisa the Drama Queen” 2022  Englantilainen (The English)  Cornelia Locke  6-osainen minisarja

 Lähteet 

 Aiheesta muualla 

Luokka:Englantilaiset näyttelijät
Luokka:Yhdysvaltalaiset näyttelijät
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1983 syntyneet
Luokka:Elävät henkilöt
Luokka:Seulonnan keskeiset artikkelit